R A T I 0. 27 



si in vastissimo scientiae et artis medicae campo plures cernantur agri, 

 ante prorsus neglecti, nunc autem tarn diligenter exculti, ut laetos iam 

 tulerint fructus et messem uberiorem promittant; at vel sic tamen cautione 

 quadam opus esse et moderatam prudentiam requiri censemus, ne virtus 

 vertatur in vitiuin. Etenim labor, qui in rebus tantum paucis, singulis, 

 discretis, omnino subsistit, multiplici rerum diversarum nexu et mutua 

 coniunctione prorsus neglectis, quern alium ferre poterit fructum, praeter 

 exiguam et mancam doctrinae copiam , ad vitae usum , qui ab omni abhorret 

 partiuni studio , parum accomniodatam ? Quodsi igitur , pro more hodierno , 

 singulae, quae medicorum sunt, disciplinae in portiones minimas secari 

 pergant, sique singuli non nisi eiusmodi portionem singularem, eamque 

 satis exiguam , sibi sumant elaborandam , ceterarum , ut fieri solet , multo 

 negligentiores, utique metuendum est, ne specialia tractantes et non nisi 

 in singularibus occupati, universam medicinae rationem et arctissimam 

 doctrinarum, quae ad hanc pertinent, societatem minus recte perspiciant 

 aut penitus negligant , utque iuvenum ingenia , quae undique ali cupiunt , 

 sic nimia rerum singularium multitudine confundantur potius , quam ornen- 

 tur et instruantur. Itaque hi, ut ex specialium studio laudabiles fructus 

 reportent, mature intelligant, rerum naturae vim atque maiestatem, ut 

 recte Plinius monuit, in omnibus momentis fide carere, si quis modo paries 

 eius ac non totam complectatur animo. Quod si verum sit, Specialista- 

 rurn, ut vocantur, laboribus sic utendum esse censebimus, ut ex reclusis 

 rerum singularium mysteriis universum rerum organismum accuratius co- 

 gnoscere studeamus. Hoc autem consilium ubi ante oculos semper habe- 

 mus, ex scriptis monographicis , quibus aetas nostra abundat, multa lucrari 

 poterimus eamque consequi doctrinam accuratam sive eruditionem medicam, 

 qualis ab omni tempore maximas habuit laudes. Haec non rivulos sectatur 

 aut disiecta corporis membra, at vero integram et universam scientiam 

 artemque complecti studet , ideoque , licet quandoque , quae hominum 

 quorumdam levitas est , in vituperium potius quam in laudem vertatur , 

 praeclarum haberi meretur vitae ornamentum et ad promovendam , quam 

 spectamus, aliorum salutem praesidium efficacissimum. 



Hanc hominum salutem spectantes, minime ignorabimus artis nostrae 



4* 



